Zsigmond Vilmos és a Vörös Horizont - A Két Cica Konyhája
Cicaságok egy gasztroblogon – olvasói vélemények
Zsigmond Vilmos és a Vörös Horizont
2015.6.17. 13:43
kultúra, múzeumok éjszakája, ludwig múzeum, kávészünet
Műfaji és vizuális sokszínűség, nemzetközi merítés jellemzi az idei programokat.
2015. június 20. 17.00 - 2015. június 21. 01.00
I. EMELETI KIÁLLÍTÓTÉR – Fényképezte Zsigmond Vilmos - Finisszázs
17.00 – Közönségtalálkozó és dedikálás Zsigmond Vilmos magyar származású, Oscar-díjas operatőrrel
20.00 – Ritter Doron tárlatvezetése
Az ismert divat- és portréfotóssal, videóklip- és reklámfilm operatőrrel járhatjuk körbe a kiállítást, majd a szakember a kiállítás kurátorával, Tomas Opitz-cal beszélget.
II. EMELETI KIÁLLÍTÓTÉR – Vörös horizont. Orosz és ex-szovjet művek a Ludwig Múzeum gyűjteményében
19.00 – Assza (szovjet-orosz filmdráma, 1988, 155 min., r.: Szergej Szolovjov)
Az egyik utolsó, időközben kultikus státuszt elért szovjet filmalkotás, amelyben következő kiállításunk alanyai, a szentpétervári újakadémisták is felbukkannak.
„Szergej Szolovjov elsőként ábrázolja igazán érzékletesen a felnövekvő nemzedékek kiúttalanságát, azt a fullasztó légkört, amely a múlt felől és a jövendő lehetőségeit tekintve is körülzárja őket.” - Filmvilág, 1988
19.30 – Vostock különkiadás
Faludi Julianna és Kemény Vagyim szociológusok, a Tilos Rádió Vostock című műsorának házigazdái, az Oroszok blog szerkesztői tartanak teázós tárlatvezetést.
21.30 – A Nemzeti Filharmonikus Zenekar művészeinek kamarakoncertje
Szentpáli Roland (a Nemzeti Filharmonikusok tuba művésze): Ballada (vonósnégyes tubával)
Dvorak: Amerikai kvartett- 4. tétel (vonósnégyes)
Rimszkij-Korszakov: A dongó (vonósnégyes tubával)
Weiner Leó: Róka tánc (vonósnégyes)
III. EMELETI KIÁLLÍTÓTÉR – LUDWIG 25. A kortárs gyűjtemény
22.00 – Amoeba koncert
Budapest első számú, futurisztikus funk zenekara nemrég fejezte be debütáló lemezét, amelyet teltházas nagykoncerttel ünnepelt. Nálunk egy intim hangulatú klubkoncertet adnak: kortárs jazz-funk, kortárs képzőművészetre hangolva.
I. EMELETI ELŐADÓTEREM
21.00 és 22.00 – Kék Párduc
Révész László László és a Karkade Company formabontó artista performansza Rafael Bernabeu García zenéjére
ÁTRIUM (FÖLDSZINT) – MÜPA JAZZ LOUNGE
22.00 – Márkus Luca - Gányi Miklós Duó
Márkus Luca - ének, Gányi Miklós - zongora
23.00 – Enyedi Sugárka Jazz Tett
Enyedi Sugárka - ének, Csicsák György Balázs - gitár, szájharmonika, Piri Béla - bőgő, basszusgitár, Adamecz József - dob
00.00 – Birta Miki – Fonay Tibor Duó feat. Koós-Hutás Áron
Birta Miki - gitár, Fonay Tibor - bőgő, Koós-Hutás Áron - trombita
II. EMELETI LUDWIG STÚDIÓ ÉS KÖNYVTÁR
18.00 - 23.00 – Műhelytitkok a fotózás világából
Mitől lesz érdekes egy fotó? – A mai technikai környezet mindennapos lehetőséggé tette a fotókészítést, a legtöbb embernek már állandóan a zsebében van a fényképezőgépként is működő telefonja. De attól, hogy mindenki fotókat készít, nem biztos, hogy mindenki képes is fotókat készíteni.
A Ludwig Múzeum rögtönzött fotóműtermében fotós szakember segítségével nyerhetünk egy kis betekintést a fotókészítés rejtelmeibe (komponálás, beállítás, megvilágítás), így a következő, telefonnal készített fotónk talán már tudatosabb, érdekesebb lesz.
Olvasósarok – a vendégeink a Zsigmond Vilmos kiállításhoz kapcsolódóan filmtörténeti kiadványokkal ismerkedhetnek meg.
Képkereső – a Ludwig 25. A kortárs gyűjtemény kiállítás alkotásai után nyomozhatunk a képrészletek segítségével. Nemcsak gyerekeknek!
Film/kép-kvíz – a játék középpontjában Zsigmond Vilmos életműve: rendezők, színészek, filmzenék… és persze értékes nyeremények!
P’ART CAFE TERASZ
19.00 - 01.00 DJ Bem
Freestyle zenei kalandozás egy tonna bakelittel
20.00 - 21.00 RedRed koncert (M3NSA w/ ELO of Irie Maffia)
Ők a budapesti Black Eyed Peas. Az Irie Maffiás Élő Marci és a ghánai születésű, de jelenleg Magyarországon élő M3NSA közös csapatának neve ugyanis egy népszerű, igen fűszeres afrikai babételről kapta a nevét. A duó - gyakran vendégénekesekkel felturbózva - az afrikai és karibi popzenét keveri az elektronikus tánczene friss trendjeivel olyan robbanékony eleggyé, amely élőben hat a leginkább.
A programok a Múzeumok éjszakája alatt kizárólag belépőjegy-karszalaggal látogathatók.
Gyerekjegy: 600 Ft (6-18 éves kor között)
Az utolsó belépés ideje (karszalaggal rendelkezők számára is): éjjel fél 1 óra.
https://ketcicakonyhaja.blog.hu/api/trackback/id/tr917551392